Ferðafélag Íslands býður upp á fjölmörg fjallaverkefni sem mörg hver hefjast í upphafi árs 2020 . Því er kjörið tækifæri að skora á sjálfan sig og aðra og taka þátt í skemmtilegum verkefnum , þar sem boðið er upp á heilbriðga góða hreyfingu , kennslu og þjálfun í fjallamennsku , skemmtilegan félagsskap og stór skref í átt að heilbrigðum lífsstíll . Verkefnin sem hefjast strax í upphafi árs 2020 eru FÍ Alla leið , FÍ Næsta skrefið , FÍ Fótfrár , léttfeti og þrautseigur og nýtt verkefnið sem hlotið hefur nafnið FÍ jóga og göngur . Skráning í þessi verkefni er þegar hafin bæði hér á heimasíðunni og á skrifstofu FÍ . Önnur verkefni sem hefjast ýmist að vori eða hausti verða kynnt síðar . Skráning er hafin í fjallaverkefni FÍ 2020 . FÍ Fyrsta skrefið FÍ Léttfeti FÍ Þrautseigur , sem eru bæði Léttfeti og Fótfrár FÍ Jóga og göngur Að gefnu tilefni minnum við á að það borgar sig ekki að bíða of lengi með skráningu því það hefur fyllst hratt í suma hópa . Fjallaverkefni FÍ 2020 Ferðafélag Íslands heldur úti nokkrum fjallaverkefnum , sem mörg hver hefjast í upphafi árs 2020 og snúast um reglulegar fjallgöngur , kennslu og þjálfun í fjallamennsku , heilsubót og góðan félagsskap . Meginmarkmið þessara hópa er útivera , náttúruupplifun , gleði og góður félagsskapur . Eins og í öllum ferðum Ferðafélags Íslands er mikil áhersla lögð á fræðslu og öryggi á fjöllum . Hér að neðan er stutt yfirlit yfir þessi verkefni en allar nánari upplýsingar má nálgast með því að smella á heiti hvers verkefnis eða beint á viðeigandi undirsíðu hér til hliðar . Fjallaverkefnið Alla leið er verkefni sem miðar að því að undirbúa þátttakendur fyrir krefjandi fjallgöngur , meðal annars jöklagöngur þar sem gengið er á Hvannadalshnúk eða aðra hæstu tinda landsins að vori . Undirbúningurinn er þríþættur og felst í vikulegum fjallgöngum , sem stigmagnast að erfiðleikastigi , alhliða ferðafræðslu um klæðnað , búnað , næringu , öryggismál og jöklagöngur og svo vikulegum þrekæfingum . Eftir sumarfrí tekur við nýtt verkefni , Haustgöngur Alla leið , sem stendur til áramóta . Verð : 67.900 . Fyrsta skrefið byggist á reglubundnum göngum á þægileg fjöll . Greitt er sérstaklega fyrir hvort verkefni fyrir sig . Þetta verkefni stendur allt árið og er hugsað fyrir þá sem vilja koma sér af stað að nýju eftir hlé sem og alla þá sem vilja koma reglulegum , auðveldum fjallgöngum inn í dagatalið sitt . Farið er í 10 dagsferðir og eina helgarferð þannig að alls er gengið á að minnsta kosti 12 fjöll . Þeim sem vilja ganga meira og hittast oftar gefst kostur á að taka þátt í báðum verkefnunum hér að ofan og ganga þá á að minnsta kosti 24 fjöll yfir árið í 20 dagsferðum og tveimur helgarferðum . Þetta er hópur fyrir þá sem vilja njóta en ekki þjóta og langar til að gera útivist og jóga að lífsstíl . Umsjón : Edith Gunnarsdóttir . Kynningarfundur : Fimmtudaginn 9. janúar kl. 20 í sal FÍ , Mörkinni 6 . Verð : 67.900 .